เปลี่ยนแปลงกิจวัตรประจำวัน กังวลให้น้อยลง ดูแลสุขภาพ
การเปิดรับประสบการณ์ใหม่ๆ คือขุมทรัพย์แห่งอิสรภาพ เพราะคุณได้ต่อยอดขอบเขตความรู้ของตัวเอง ได้ค้นพบพรสวรรค์ใหม่ๆ ที่ซ่อนอยู่ และเปิดโอกาสให้ตัวเองได้เจอกับด้านดีๆ ของชีวิต  มองว่าประสบการณ์ใหม่ๆ คือโอกาสแทนที่จะมองว่ามันเป็นภาระหรือเป็นสิ่งที่ทำให้คุณต้องวิตกกังวล สมรภูมิส่วนใหญ่เกิดขึ้นในหัวของคุณ ก่อน ที่คุณจะได้ลองสิ่งใหม่ๆ ด้วยซ้ำ แสดงความยินดีกับตัวเองทุกครั้งที่คุณได้ลองสิ่งใหม่ๆ และบอกคนอื่นด้วยว่าคุณทำอะไรเพื่อให้คนอื่นเห็นข้อดีของมัน เรื่องราวของคุณอาจช่วยให้คนอื่นได้ใช้ชีวิตอย่างเป็นอิสระมากขึ้นก็ได้ ภาพยนตร์ทุกเรื่องมีเพลงประกอบภาพยนตร์ ตัวคุณเองก็เหมือนกัน ระหว่างเดินริมถนนในวันแย่ๆ  ที่ฝนตก เลือกมาสักเพลงที่ทำให้เท้าของคุณเคลื่อนไหวและทำให้จิตใจของคุณเบิกบาน การทำอะไรโดยไม่ยั้งคิดมักหายไปขณะที่เราก้าวเท้าเข้าสู่โลกของผู้ใหญ่ที่เต็มไปด้วยการทำงาน การเป็นพ่อแม่ และภาระหน้าที่ทางสังคม การยอมจำนนต่อสิ่งที่สังคมคาดหวังในตัวผู้ใหญ่แต่ละคนมีแนวโน้มที่จะปิดกั้นโอกาสที่จะได้เป็นอิสระในบางครั้งหรือได้ทำอะไรผิดแผกไปจากที่เราเคยทำ การเรียกความหุนหันพลันแล่นและการทำอะไรโดยไม่ยั้งคิดกลับเข้ามาในชีวิตสักเล็กน้อยอาจทำให้เกิดความสมดุลมากขึ้นได้  ลองเข้าไปดูกิจกรรมสนุกๆ ที่ Improv Everywhere เคยจัด อย่างการรวมคน 200 กว่าคนมาเดินทั่วใจกลางเมืองพร้อมกับของเล่น "สุนัขล่องหน" ที่แสนจะโด่งดังแล้วแกล้งทำเหมือนว่ากำลังจูงสุนัขอยู่ด้วยจริงๆ การทำอะไรที่คนอื่นต้องจ้องมองมาที่คุณเป็นวิธียอดเยี่ยมที่จะทำให้คุณได้มีชีวิตที่เป็นอิสระและออกจากกล่องที่คุณเคยถูกขังเอาไว้ ค้นหาวิดีโอแฟลชม็อบออนไลน์เพื่อหากิจกรรมที่นำเสียงหัวเราะและความสนุกสนานมาสู่ชีวิตของผู้คน ออกไปข้างนอกและเริ่มออกไปเดินเล่น  แค่เดินไปเรื่อยๆ ไม่ต้องมีทิศทางและอย่าหยุดจนกว่าจะต้องหยุด การออกไปเดินเล่นโดยไม่มีทิศทางและไม่มีจุดหมายนั้นเป็นเรื่องที่ดีมาก ในบางครั้งคุณก็สามารถทำอะไรตามใจอยากโดยไม่ต้องคิดหน้าคิดหลัง กินพายเป็นอาหารเช้าหรือโกนหัวแบบไม่ต้องคิดก็ได้ถ้าคุณอยากจะทำ โอบกอดความประหลาดใจและความหุนหันพลันแล่น การเปลี่ยนวิถีชีวิตประจำวันอาจจะช่วยให้คุณกระตือรือร้นที่จะเริ่มต้นวันใหม่มากขึ้นก็ได้ ใครจะไปรู้ว่าอะไรจะเกิดขึ้น! คุณไม่จำเป็นต้อง เก่ง ในเรื่องอะไรก็แล้วแต่ที่ทำให้หัวใจของคุณพองโต คุณแค่ต้อง  รัก มันเท่านั้นเอง อาจจะเป็นการเขียน อาจจะเป็นการวาดภาพ อาจจะเป็นการเล่นกีฬาบางประเภท ไม่ว่าจะเป็นอะไรก็แล้วแต่ โอบกอดมันด้วยหัวใจทั้งดวงของคุณและปล่อยให้ตัวเองได้มีส่วนร่วมในสิ่งนั้นอย่างเต็มหัวใจ เล่าให้ครอบครัวของคุณฟัง บอกเพื่อนๆ ให้ลองทำดู คลั่งไคล้และปล่อยให้ชีวิตของคุณรายล้อมไปด้วยสิ่งที่คุณรัก คนอื่นอยู่เหนือการควบคุมของคุณ และถ้าคุณไม่สามารถหยุดความกังวลเกี่ยวกับภาพลักษณ์ของตัวเองได้ คุณจะไม่มีวันมีชีวิตที่เป็นอิสระเลย คุณไม่สามารถเอาใจใครได้ทุกคน เพราะฉะนั้นถ้าคุณคิดว่าคุณทำให้ทุกคนพอใจได้ คุณจะลงเอยด้วยรู้สึกโดดเดี่ยวและผิดหวัง  อย่าปล่อยให้ความคิดเห็นของคนอื่นกลายเป็นแม่พิมพ์ที่คุณใช้สร้างตัวตนของตัวเอง เมื่อไหร่ที่คุณถึงจุดที่บอกตัวเองและคนอื่นๆ ว่า คุณแค่กำลังพยายามทำในสิ่งที่ทุกคนต้องการ เมื่อนั้นคือคุณถึงจุดที่ตัวเองไม่สามารถเป็นอิสระได้แล้ว อยู่ให้ห่างจากคนที่ "เป็นพิษ" ต่อชีวิตของคุณ คนพวกนี้คือคนที่พยายามดึงคุณให้ลงต่ำด้วยการบีบบังคับ การมองโลกในแง่ร้าย และการควบคุมด้วยวิธีการอื่นๆ คงดีกว่าถ้าหากคุณเรียนรู้วิธีที่จะปลดปล่อยตัวเองจากคนพวกนี้ด้วยการศึกษาเทคนิคการสื่อสารที่ไม่ใช้ความรุนแรง และยืนหยัดปกป้องตัวเองด้วยการตอบโต้ให้น้อยลงแต่แสดงออกในด้านบวกให้มากขึ้นและเป็นตัวของตัวเองให้มากกว่าเก่า คุณมีพลังที่จะปลดปล่อยตัวเองให้เป็นอิสระจากคนพวกนี้ รวมถึงจากความมุ่งร้ายจากพวกเขาด้วย เพื่อนที่ดีจะช่วยคุณหาสมดุลของคุณจนเจอ ใช้ชีวิตอย่างเป็นอิสระด้วยการสนใจในสิ่งที่คุณทำได้มากกว่าสิ่งที่คุณทำไม่ได้ เปลี่ยนความสนใจไปหาสิ่งที่คุณสามารถทำได้เพื่อให้สิ่งต่างๆ ดีขึ้นสำหรับตัวคุณเองและผู้อื่น การทำเช่นนี้จะทำให้คุณมีอิสระที่จะใช้ชีวิตในแบบที่คุณต้องการได้มากยิ่งขึ้น  นึกถึงความสำเร็จของตัวเองแทนการนึกถึงความล้มเหลว ถ้าเรื่องงานหรือเรื่องเรียนไม่ดีเท่าที่มันควรจะเป็น ให้นึกถึงครอบครัว ความสัมพันธ์ หรือนึกถึงว่าตัวเองเจ๋งแค่ไหนที่สามารถชู้ตลูกสามแต้มได้ นึกถึงแต่เรื่องดีๆ เข้าไว้ ระวังภาษาของตัวเอง หลีกเลี่ยงการใช้คำพูดที่เป็นลบ เช่น "ฉันทำไม่ได้" ภาษามีพลังมากทั้งในแง่ของการโน้มน้าวใจตัวเองและโน้มน้าวใจผู้อื่น  การเปลี่ยนคำพูดที่เป็นลบเหล่านี้ไปเป็นคำพูดที่แสดงถึงสิ่งที่คุณสามารถทำได้จะปลดปล่อยคุณจากการไม่ทำอะไรเลยและการผัดวันประกันพรุ่ง ให้พูดว่า "ฉันต้องทำอันนี้" แทน คำโกหกสร้างโซ่ตรวนแห่งการหลอกลวงที่พันธนาการคุณไว้ไม่ให้มีอิสระ เรียนรู้ว่าอะไรคือคำโกหกที่คุณใช้หลอกตัวเองและผู้อื่น การเป็นคนจริงใจและซื่อสัตย์จะทำให้คุณเชื่อมโยงกับคนที่คุณไว้ใจได้มากขึ้น เพราะพวกเขาเข้าใจความเปราะบางของคุณดี   คำโกหกคือรูปแบบการตอบโต้เชิงป้องกันตัวรูปแบบหนึ่ง สำหรับเราหลายคนมันเป็นเรื่องปกติที่จะรู้สึกว่าเราต้องป้องกันตัวเองในสถานการณ์ที่มีความขัดแย้งเกิดขึ้น การโกหกในระหว่างที่มีความขัดแย้งเกิดขึ้นอาจจะฟังดูเป็นวิธีการป้องกันตัวที่ดีที่จะทำให้อีกคนยอมปล่อยคุณไป แต่มันกลับยิ่งผูกมัดคุณกับอีกคนให้แน่นขึ้นกว่าเดิมเพราะคุณไม่ได้ทำอะไรให้มันชัดเจน และเป็นการเลือกที่จะวิ่งหนีความต้องการที่แท้จริงของคุณมากกว่าจะยืนหยัดปกป้องตัวเอง การตอบโต้ด้วยเมตตาจะช่วยให้คุณได้อิสระกลับคืนมาในความสัมพันธ์ เพราะคุณได้เรียนรู้ที่จะตระหนักถึงความเจ็บปวด ความเสียใจ และอารมณ์ด้านลบของคนอื่นโดยไม่ทำให้ความขัดแย้งเพิ่มมากขึ้น และยังทำให้อีกฝ่ายเห็นได้ชัดว่า คุณมีอำนาจที่จะตัดสินใจและเลือกสิ่งต่างๆ ด้วยตัวคุณเอง หลายคนเชื่อมโยง "การมีเงินมากพอ" กับอิสรภาพ แต่ทัศนคติที่คุณมีต่อเงินนั้นบอกอะไรเกี่ยวกับอิสรภาพได้มากกว่าตัวเงินจริงๆ มองว่าเงินเป็นเพียงเครื่องมือชนิดหนึ่งในชีวิต แต่ไม่ใช่สิ่งที่ขับเคลื่อนชีวิตของคุณ เรียนรู้ที่จะอดออม จำกัดงบ และเป็นผู้บริโภคที่ชาญฉลาด สำรวจว่ามีอะไรที่คุณพอจะทำได้เพื่อดึงตัวเองออกมาจากวงจรการบริโภคที่คุณรู้สึกว่ามันเป็นภาระของคุณ เช่น ถ้าคุณเบื่อที่จะต้องจ่ายเงินแพงๆ เพื่อซื้ออาหารปลอดสารพิษ ก็เปลี่ยนมาขุดดินและลงมือปลูกผักและผลไม้สวยๆ ไว้ในสวนของตัวเองแทน ดูแลมันอย่างสม่ำเสมอและรู้ว่า ดอกผลของหยาดเหงื่อที่คุณสูญเสียไปนั้นจะตอบแทนกลับมาในรูปแบบการของการได้หลอมรวมกับธรรมชาติ ได้สุขภาพที่ดีจากอาหารคุณภาพดี และได้เป็นตัวอย่างพฤติกรรมที่ยั่งยืนให้แก่ลูกๆ เพื่อนบ้าน และเพื่อนฝูง เริ่มแลกเปลี่ยนทักษะของคุณกับคนอื่นที่มีทักษะในการทำสิ่งที่คุณทำไม่ได้หรือไม่ชอบทำ เพื่อให้เกิดเป็นวงจรแห่งการต่อยอด วิธีนี้ยังทำให้คุณได้มิตรภาพและคอนเน็กชั่นที่อาจทำให้คุณประหลาดใจก็ได้ ใช้ทรัพยากรออนไลน์ให้เป็นประโยชน์ด้วยการเชื่อมโยงกับกลุ่มคนที่มีความคิดคล้ายๆ กันเพื่อแลกเปลี่ยนสิ่งของและบริการ และเพื่อสนับสนุนให้คนอื่นๆ ได้มีส่วนร่วมในหนทางแห่งการใช้ชีวิตอย่างเป็นอิสระมากยิ่งขึ้น เว็บไซต์หนึ่งที่อาจจะมีประโยชน์กับคุณได้แก่เว็บไซต์ของร้านปันกันโดยมูลนิธิยุวพัฒน์ ที่จัดกิจกรรมให้คนมาซื้อของมือสองสภาพดีในราคาย่อมเยา เพื่อนำกำไรไปสร้างโอกาสทางการศึกษาให้เด็กที่ขาดแคลน ร้านปันกันจัดกิจกรรมในพื้นที่ต่างๆ มากมาย ซึ่งถือเป็นการเชื่อมโยงชุมชนท้องถิ่นกับชุมชนของคุณให้เข้ามามีส่วนร่วมในการแบ่งปันทรัพยากรและทักษะ เพื่อมอบโอกาสให้แก่ผู้ที่ขาดแคลนต่อไป นอกจากนี้ร้านปันกันยังรับอาสาสมัครเพื่อช่วยงานในร้านตามความสามารถอีกด้วย การออกกำลังกายจะทำให้ร่างกายหลั่งสารเอนดอร์ฟินส์ที่เปลี่ยนอารมณ์ของคุณให้ดีขึ้นและรักษารูปร่างของคุณให้สมส่วนเพื่อให้คุณมั่นใจได้ว่า คุณจะได้ทำในสิ่งที่คุณอยากทำ อย่าปล่อยให้ปัญหาสุขภาพมาทำให้คุณไม่มีอิสระที่จะทำในสิ่งที่คุณอยากทำ เลือกการออกกำลังกายสักประเภทที่คุณชื่นชอบ เพราะการออกกำลังกายควรเป็นเรื่องสนุกมากกว่าจะถูกมองว่าเป็นแค่เครื่องมือที่จะทำให้คุณได้สิ่งอื่นๆ ให้ร่างกายหลั่งสารเอนดอร์ฟินส์เพื่อปลดปล่อยจิตวิญญาณของคุณ สารเอนดอร์ฟินส์เป็นสารในร่างกายของคุณที่ทำให้คุณอารมณ์ดี เป็นสารทางชีวเคมีที่สมองผลิตขึ้นเพื่อตอบสนองต่อประสบการณ์ที่รื่นรมย์ สารเอนดอร์ฟินส์ช่วยให้คุณปลดปล่อยตัวเองจากอารมณ์เปล่าประโยชน์ที่อาจทำให้คุณติดกับอยู่ในวงจรการมองโลกในแง่ร้ายที่กำลังดำเนินอยู่ วิธีที่ช่วยให้ร่างกายหลั่งสารเอนดอร์ฟินส์นั้นดีกับตัวคุณเอง ไม่ว่าจะเป็นการออกกำลังกาย การเข้าสังคม และการหัวเราะ ทุกกิจกรรมที่ว่ามานี้ล้วนแต่ปลดปล่อยคุณให้หันเหความสนใจไปยังสิ่งที่มีความหมายในชีวิตของคุณอย่างแท้จริงเท่านั้น รอยยิ้มของคุณเปลี่ยนกรอบความคิดของคุณได้ พยายามหาเรื่องให้ตัวเองหัวเราะให้ได้ทุกวัน เริ่มจากหัวเราะนิสัยแปลกๆ หรือความคิดประหลาดๆ ของตัวเอง แล้วขยายไปสู่การดูภาพยนตร์ตลกๆ หรือไปดูโชว์ตลก หรือแค่ทำ อะไร ที่กระตุ้นให้คุณหัวเราะ การหัวเราะและการยิ้มเพิ่มระบบภูมิคุ้มกันรวมถึงทำให้คุณรู้สึกดีมากยิ่งขึ้นโดยการหลั่งสารเอนดอร์ฟินส์ การหัวเราะทำให้สมองของคุณรู้ว่า คุณกำลังมีความสุขและทำให้คุณอารมณ์ดีสุดๆ ในสภาวะทางจิตที่เหมาะสม ดวงอาทิตย์ทำให้วันและอารมณ์ของคุณสดใส ออกไปที่โล่งกว้าง ไปเดินป่า ดื่มด่ำกับธรรมชาติและใช้เวลาอยู่กับผู้คน และที่สำคัญอย่าลืมหาวิธีปกป้องตัวเองจากแสงอาทิตย์ในช่วงเดือนที่ร้อนที่สุดด้วย การได้อยู่กับเพื่อนๆ ทำให้คุณได้แสดงความเข้าอกเข้าใจ การเข้าใจผู้อื่นและการมีคนเข้าใจเราเพิ่มความรู้สึกของสภาวะอยู่ดีมีสุขที่มีส่วนช่วยในการหลั่งสารเอนดอร์ฟินส์ นอกจากนี้การใช้เวลากับเพื่อนๆ และการได้เข้าสังคมได้รับการพิสูจน์แล้วว่า สามารถเพิ่มระดับเซอโรโทนินที่สำคัญต่อการเพิ่มความรู้สึกอยู่ดีมีสุขจากภายในได้อีกด้วย
ทำสิ่งใหม่ๆ ให้บ่อยที่สุดเท่าที่จะทำได้. แกล้งทำเป็นว่าคุณมีเสียงดนตรีประกอบอยู่ในชีวิตประจำวัน. ทำอะไรบ้าๆ หรือทำโดยไม่คิด. เดินเล่น. ทำตามใจตัวเองเป็นครั้งคราว. ทำในสิ่งที่คุณรักจริงๆ อยู่เสมอ. ให้คุณค่ากับสิ่งที่คนอื่นคิดเกี่ยวกับคุณให้น้อยลง. เลิกคิดถึงแต่เรื่องแย่ๆ. ซื่อสัตย์. ยอมรับสถานภาพทางการเงิน (และทำใจหากไม่มีมัน). ทำในสิ่งที่คุณทำได้ดี. ออกกำลังกาย. หัวเราะและยิ้มทุกครั้งที่มีโอกาส. อยู่ท่ามกลางแสงอาทิตย์. ใช้เวลากับเพื่อนๆ.
https://www.wikihow.com/Live-Free https://www.wikihow.com/Live-Free https://www.wikihow.com/Live-Free
Shaking Up Routines Worrying Less Getting Healthy